ગુજરાતમાં ધોરણ 12 અને ધોરણ દસના રિપીટર વિદ્યાર્થીઓની પરીક્ષા યોજાશે

સામાન્ય અને વિજ્ઞાન પ્રવાહ બંનેની પરીક્ષા એક જ તારીખે શરૂ થશે. 

મુખ્ય મંત્રી વિજય રૂપાણીના અધ્યક્ષ સ્થાને મળેલી ઉચ્ચ સ્તરીય બેઠકમાં આ નિર્ણય લેવાયો હતો.

રાજ્ય સરકાર દ્વારા અપાયેલ માહિતી પ્રમાણે રાજ્યની શાળાઓમાં ધોરણ 12ના 6.83 લાખ વિદ્યાર્થીઓ આ પરીક્ષામાં ભાગ લેશે.

કોરોનાકાળમાં વિદ્યાર્થીઓની સલામતી માટે નજીકનાં પરીક્ષાકેન્દ્રો ફાળવી શકાય તે હેતુથી વધુ પરીક્ષાકેન્દ્રો શરૂ કરવામાં આવશે.

આટલું જ નહીં જે વિદ્યાર્થી કોઈ અનિવાર્ય કે કોરોનાની માંદગીના કારણે પરીક્ષા નહીં આપી શકે તેમના માટે પરીક્ષાના 25 દિવસ બાદ તમામ વિષયોની નવેસરથી પરીક્ષા યોજાશે તેવી જાહેરાત કરાઈ છે. 

કોરોનામાં વિદ્યાર્થીઓના સ્વાસ્થ્યની જાળવણી માટે રાજ્ય સરકારે એક વર્ગખંડમાં 20થી વધુ પરીક્ષાર્થીઓને બેસાડવાની મનાઈ ફરમાવી છે. 

તેમજ કોરોનાના સંક્રમણને રોકવાના તમામ ઉપાયો અચૂક અનુસરવાની સૂચના આપી છે.

ઉચ્ચ સ્તરીય બેઠકમાં હાજર રહેલા ગુજરાતના શિક્ષણમંત્રી ભૂપેન્દ્રસિંહ ચુડાસમાએ જણાવ્યું હતું કે આ જ પેટર્ન અને તબક્કા અનુસરીને ધોરણ દસના રિપીટર વિદ્યાર્થીઓની પણ પરીક્ષાનું આયોજન કરવામાં આવશે.

નોંધનીય છે કે રાજ્યમાં કોરોનાની મહામારીની રોકથામના પગલારૂપે અગાઉ રાજ્ય સરકાર ધોરણ દસમાં ભણતા રેગ્યુલર વિદ્યાર્થીઓની પરીક્ષા રદ કરી ચૂકી છે. તેમજ તેમને માસ પ્રમોશનની જાહેરાત કરવામાં આવી હતી.

મેહુલ ચોક્સી

14000 કરોડના પંજાબ નેશનલ બેન્ક કૌભાંડ કેસ અને મની લૉન્ડરિંગ કેસમાં ભાગેડુ જાહેર કરાયેલા બિઝનેસમેન મેહુલ ચોક્સી એન્ટિગુઆમાંથી લાપતા થયા છે.

‘એનડીટીવી’ના અહેવાલ મુજબ મેહુલ ચોક્સી સોમવારે સાંજે દક્ષિણ એન્ટિગુઆમાં આવેલી એક રેસ્ટોરન્ટમાં જમવા ગયા હતા પણ તેમની કાર રસ્તામાં મળી આવી અને તેઓ લાપતા છે.

એન્ટિગુઆ પોલીસ અનુસાર તેમની શોધખોળ ચાલુ છે. ચોક્સી સીબીઆઈ અને ઍન્ફૉર્સમેન્ટ ડિરેક્ટોરેટના વૉન્ટેડ આરોપી છે.

મેહુલ ચોક્સી પાસે એન્ટિગુઆની નાગરિકતા છે. અત્રે એ પણ નોંધવું કે આ જ કેસમાં તેમના ભત્રીજા નીરવ મોદી પણ યુકેમાં આ જ રીતે રહી રહ્યા છે અને વૉન્ટેડ છે.

ભારત બંનેના પ્રત્યાર્પણ માટે કોશિશ કર્યું છે. નીરવ મોદીના પ્રત્યાર્પણ માટે યુકેની કોર્ટે મંજૂરી આપી છે પણ તેને ચોક્સી હાઈકોર્ટમાં પડકારી શકે છે.

વૈશ્વિક ટૅન્ડર બહાર પાડી કોરોના રસી મંગાવવા કેન્દ્રને રાજ્ય સરકારોની વિનંતી

દેશમાં કોરોનાની રસીના સ્ટૉક... \n\nમને ઉપરના લેખ માટે સારું શીર્ષક આપો.
ગુજરાતમાં એક જુલાઈથી યોજાશે ધો. 12 અને ધો. દસ રિપીટરની પરીક્ષા